Dziá, Sáləmen Dávid. 2Ǹnə́m ai ndi, ǎ Zāmbá wama, mayi wa yiá dzīá: dúmá dámā dílī ! 3Həbə́gə̄ óyɔ̄, ǎ etiŋili, ǎ mvɛ́d, mayi nâ mahəle məléndē mə́ kídí. 4Mayi wa lugu á məyɔŋ, ǎ Ńtondôbə, mayi wa yiá bīá á miǹnam; 5Ekpân mətǐŋ dzóe é nə anén é lodo yób ńdɔ̄ fə̄ bə́bə́lá woe a kə kwí á mīńkūd. 6Ǎ Zāmbá, tə́bə́gə̄ yób á yób, ńdɔ̄ fə Dúmá dóe lə́ lōdō sí. 7Ású yə̄ nâ miǹdindíŋ míe mí kōdébán, kodége ai m̀bɔ̄ ńnōmo woe, ó yālán áfə ma. 8Zambá á ngākɔ́bɔ̄ á ḿfūfúb étɔbɔgɔ wóé: Masán ai miǹtag, makab Sikem ngab ńdɔ̄ fə mǎvəg ndoŋ yǎ Sukot. 9Galaad a wóge ai ma, Manasé fə dzam də́dā, Éfraím a nə ekóngó yā ńló wáma, Yúda, ǹtúm édzóē wáma; 10Moab, esóá mə́wɔ́bɔ̄ dzáma. Édom mawoa sílífas wama. Mabám ai Filistía. 11Zá á ngākə́ə́ ai ma á ńgungúl tísɔn ? Zá á ngākə̄ kwí ai ma Êdom, 12ngə́ sə̌ kig wa, é Zāmbá á ngābɛn bíā, é Zāmbá á ngābə́ təgě fə kwí ai miǹkán bítá myáán ? 13Zǎ bía ka étībílí ńlúman, amú ákōdé yā lásɔ́ ábə mod lə́ nə́ zəzə. 14Ai Zambá, byǎyi bɔ̌ biyə̌ŋ bí mam: énye ǎ yi kɔgɔdɔ̌ ébá bálúman ai bíā.